title: 2014/5/EÚ: Rozhodnutie Rady zo 16. decembra 2013 o podpise v mene Európskej únie a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou

text:
                  9.1.2014

                  SK

                  Úradný vestník Európskej únie

                  L 4/1

         ROZHODNUTIE RADY
         zo 16. decembra 2013
         o podpise v mene Európskej únie a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou
         (2014/5/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 5. októbra 2006 schválila Dohodu o partnerstve v sektore rybolovu medzi Európskym spoločenstvom a Seychelskou republikou (1) (ďalej len „dohoda“) tým, že prijala nariadenie (ES) č. 1562/2006 (2).

                     (2)

                     Rybolovné možnosti a finančný príspevok podľa dohody boli stanovené v protokole (3). Platnosť najaktuálnejšieho protokolu končí 17. januára 2014.

                     (3)

                     Rada poverila Komisiu rokovať v mene Únie so Seychelskou republikou o novom protokole, ktorým sa stanovujú rybolovné možnosti a finančný príspevok podľa dohody (ďalej len „nový protokol“).

                     (4)

                     Výsledkom týchto rokovaní bolo parafovanie nového protokolu 10. mája 2013.

                     (5)

                     Na zabezpečenie pokračovania rybolovných činností plavidiel Únie by sa mal nový protokol predbežne vykonávať od 18. januára 2014 do skončenia postupov na jeho uzavretie.

                     (6)

                     Nový protokol by sa mal podpísať,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou (ďalej len „protokol“) s výhradou jeho uzavretia.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.

            Článok 3
            Protokol sa predbežne vykonáva od 18. januára 2014 do skončenia postupov na jeho uzavretie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 16. decembra 2013

                  Za Radu

                  predseda

               V. JUKNA

            (1)  Ú. v. EÚ L 290, 20.10.2006, s. 2.

            (2)  Nariadenie Rady (ES) č. 1562/2006 z 5. októbra 2006 o uzavretí Dohody o partnerstve v sektore rybolovu medzi Európskym spoločenstvom a Seychelskou republikou (Ú. v. EÚ L 290, 20.10.2006, s. 1).

            (3)  Ú. v. EÚ L 345, 30.12.2010, s. 3.


title: Rozhodnutie Komisie (EÚ) 2015/1753 z 30. septembra 2015, ktorým sa potvrdzuje účasť Talianska na posilnenej spolupráci na účely vytvorenia jednotnej patentovej ochrany

text:
               1.10.2015

               SK

               Úradný vestník Európskej únie

               L 256/19

         ROZHODNUTIE KOMISIE (EÚ) 2015/1753
   z 30. septembra 2015,
   ktorým sa potvrdzuje účasť Talianska na posilnenej spolupráci na účely vytvorenia jednotnej patentovej ochrany
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 328 ods. 1 a článok 331 ods. 1,
   so zreteľom na rozhodnutie Rady 2011/167/EÚ z 10. marca 2011, ktorým sa povoľuje posilnená spolupráca na účely vytvorenia jednotnej patentovej ochrany (1),
   so zreteľom na oznámenie Talianska o jeho zámere zúčastniť sa na posilnenej spolupráci na účely vytvorenia jednotnej patentovej ochrany,
   keďže:

               (1)

               Dňa 10. marca 2011 Rada rozhodla povoliť posilnenú spoluprácu medzi Belgickom, Bulharskom, Českou republikou, Cyprom, Dánskom, Estónskom, Fínskom, Francúzskom, Gréckom, Holandskom, Írskom, Litvou, Lotyšskom, Luxemburskom, Maďarskom, Maltou, Nemeckom, Poľskom, Portugalskom, Rakúskom, Rumunskom, Slovenskom, Slovinskom, Spojeným kráľovstvom a Švédskom na účely vytvorenia jednotnej patentovej ochrany.

               (2)

               Dňa 17. decembra 2012 Európsky parlament a Rada prijali nariadenie (EÚ) č. 1257/2012 (2).

               (3)

               Dňa 17. decembra 2012 Rada prijala nariadenie (EÚ) č. 1260/2012 (3).

               (4)

               Taliansko oznámilo svoj zámer zúčastniť sa na posilnenej spolupráci na účely vytvorenia jednotnej patentovej ochrany listom z 2. júla 2015, ktorý Komisia zaevidovala 20. júla 2015.

               (5)

               Komisia poznamenáva, že ani rozhodnutie 2011/167/EÚ, ani nariadenia (EÚ) č. 1257/2012 a (EÚ) č. 1260/2012 nestanovujú žiadne osobitné podmienky účasti na posilnenej spolupráci na účely vytvorenia jednotnej patentovej ochrany a že účasť Talianska by mala zvýšiť prínos tejto posilnenej spolupráce,

         PRIJALA TOTO ROZHODNUTIE:
   Článok 1
   Účasť Talianska na posilnenej spolupráci
   1.   Účasť Talianska na posilnenej spolupráci na účely vytvorenia jednotnej patentovej ochrany, ktorá bola povolená rozhodnutím 2011/167/EÚ, sa potvrdzuje.
   2.   V súlade s týmto rozhodnutím sa na Taliansko uplatňujú nariadenia (EÚ) č. 1257/2012 a (EÚ) č. 1260/2012.
   Článok 2
   Oznámenia, ktoré má Taliansko poskytnúť
   1.   Taliansko oznámi Komisii opatrenia prijaté v súlade s článkom 9 nariadenia (EÚ) č. 1257/2012 k dátumu uplatňovania uvedeného nariadenia.
   2.   Taliansko oznámi Komisii opatrenia prijaté v súlade s článkom 4 ods. 2 nariadenia (EÚ) č. 1257/2012 k dátumu uplatňovania uvedeného nariadenia alebo v prípade, keď Jednotný patentový súd nemá k dátumu uplatňovania uvedeného nariadenia výhradnú právomoc v Taliansku v súvislosti s európskymi patentmi s jednotným účinkom, k dátumu, ku ktorému Jednotný patentový súd nadobudne v Taliansku takúto výhradnú právomoc.
   Článok 3
   Nadobudnutie účinnosti a dátum začatia uplatňovania nariadení (EÚ) č. 1257/2012 a (EÚ) č. 1260/2012 v Taliansku
   1.   Nariadenia (EÚ) č. 1257/2012 a (EÚ) č. 1260/2012 nadobúdajú v Taliansku účinnosť dňom nasledujúcim po uverejnení tohto rozhodnutia v Úradnom vestníku Európskej únie.
   2.   Nariadenia (EÚ) č. 1257/2012 a (EÚ) č. 1260/2012 sa v Taliansku uplatňujú od dátumu nadobudnutia platnosti Dohody o jednotnom patentovom súde.
   Článok 4
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 30. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 76, 22.3.2011, s. 53.

      (2)  Nariadenie Európskeho parlamentu a Rady (EÚ) č. 1257/2012 zo 17. decembra 2012, ktorým sa vykonáva posilnená spolupráca na účely vytvorenia jednotnej patentovej ochrany (Ú. v. EÚ L 361, 31.12.2012, s. 1).

      (3)  Nariadenie Rady (EÚ) č. 1260/2012 zo 17. decembra 2012, ktorým sa vykonáva posilnená spolupráca na účely vytvorenia jednotnej patentovej ochrany so zreteľom na platný režim prekladov (Ú. v. EÚ L 361, 31.12.2012, s. 89).


title: 2013/626/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku SESAR za rozpočtový rok 2011

text:
               16.11.2013

               SK

               Úradný vestník Európskej únie

               L 308/369

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu spoločného podniku SESAR za rozpočtový rok 2011
   (2013/626/EÚ)
   EURÓPSKY PARLAMENT,

               —

               so zreteľom na konečnú účtovnú závierku spoločného podniku SESAR za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 219/2007 z 27. februára 2007 o založení spoločného podniku na vývoj novej generácie európskeho systému riadenia letovej prevádzky (SESAR) (4), a najmä na jeho článok 4b,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0101/2013),

               1.

               udeľuje výkonnému riaditeľovi spoločného podniku SESAR absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 46.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 64, 2.3.2007, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku SESAR za rozpočtový rok 2011
      EURÓPSKY PARLAMENT,

                  —

                  so zreteľom na konečnú účtovnú závierku spoločného podniku SESAR za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 219/2007 z 27. februára 2007 o založení spoločného podniku na vývoj novej generácie európskeho systému riadenia letovej prevádzky (SESAR) (4), a najmä na jeho článok 4b,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0101/2013),

                  A.

                  keďže spoločný podnik SESAR (ďalej len „spoločný podnik“) bol zriadený vo februári 2007 s cieľom realizovať program výskumu riadenia letovej prevádzky jednotného európskeho neba (SESAR), ktorého zámerom je zmodernizovať riadenie letovej prevádzky v Európe;

                  B.

                  keďže spoločný podnik začal samostatne fungovať v auguste 2007;

                  C.

                  keďže spoločný podnik bude vlastníkom všetkých hmotných a nehmotných aktív, ktoré vytvorí alebo ktoré mu budú postúpené pre fázu vývoja projektu SESAR v súlade s konkrétnymi dohodami s jeho členmi;

                  D.

                  keďže Dvor audítorov vyhlásil, že získal primeranú istotu v tom, že účtovná závierka spoločného podniku za rozpočtový rok 2011 je spoľahlivá a že príslušné operácie sú zákonné a správne;

                  E.

                  keďže Dvor audítorov vydal v apríli 2010 stanovisko č. 2/2010 k rozpočtovým pravidlám spoločného podniku SESAR;

                  F.

                  keďže rozpočet na vývojovú fázu projektu SESAR na roky 2008 až 2013 je 2 100 000 000 EUR,

         Rozpočtové a finančné hospodárenie

                  1.

                  berie na vedomie, že konečný rozpočet spoločného podniku na rozpočtový rok 2011 zahŕňal viazané rozpočtové prostriedky vo výške 148 000 000 EUR a platobné rozpočtové prostriedky vo výške 91 700 000 EUR; ďalej berie na vedomie, že miera čerpania viazaných rozpočtových prostriedkov bola 99,4 % a platobných rozpočtových prostriedkov 82,4 %;

                  2.

                  konštatuje, že na konci roka 2011 spoločný podnik zaznamenal kladný výsledok rozpočtového hospodárenia vo výške 15 600 000 EUR, pričom príjmy predstavovali 91 200 000 EUR a platby 75 600 000 EUR; konštatuje, že k tejto sume sa dospelo na základe:

                              —

                              príspevkov členov spoločného podniku: 34 000 000 EUR,

                              —

                              hospodárskeho výsledku za predchádzajúci rok a ostatných zdrojov príjmov: 57 200 000 EUR,

                              —

                              platieb spoločnému podniku: 75 600 000 EUR,

                              —

                              kladného výsledku rozpočtového hospodárenia: 15 600 000 EUR;

                  3.

                  poukazuje na to, že vklady na bankových účtoch, ktoré dosiahli na konci roka celkovú výšku 15 300 000 EUR, naďalej predstavujú porušenie zásady vyrovnanosti rozpočtu; uznáva, že sa dosiahol pozitívny vývoj v súvislosti s vkladmi na bankových účtoch, ktoré predstavovali 57 200 000 EUR na konci roka 2010 a 86 800 000 EUR na konci roka 2009; vyzýva spoločný podnik, aby naďalej uplatňoval konkrétne opatrenia ma dosiahnutie vyrovnanosti rozpočtu;

                  4.

                  vyzýva spoločný podnik, aby pokračoval vo svojom úsilí o zabezpečenie riadneho finančného hospodárenia a nepretržitého dodržiavania rozpočtových zásad; berie tiež na vedomie, že spoločný podnik mal k 31. decembru 2011 obsadených 34 z 39 pracovných miest schválených v pláne stavu zamestnancov;

         Systémy vnútornej kontroly

                  5.

                  víta skutočnosť, že z preskúmania obchodných postupov spoločného podniku nezávislým externým audítorom v roku 2011 vyplynulo, že systémy vnútornej kontroly fungujú účinne; konštatuje, že v apríli 2012 účtovník formálne potvrdil príslušné obchodné postupy v súlade s rozpočtovými pravidlami spoločného podniku, hoci až po opakovaných poznámkach Dvora audítorov;

         Oddelenie vnútorného auditu

                  6.

                  víta skutočnosť, že po objasnení operačných úloh útvaru pre vnútorný audit Komisie a oddelenia vnútorného auditu spoločného podniku správna rada spoločného podniku prijala v novembri 2011 koordinovaný strategický plán auditov útvaru pre vnútorný audit pre spoločný podnik na obdobie rokov 2012 – 2014; očakáva, že bude informovaný o výsledkoch vykonávania tohto strategického plánu auditov, a upozorňuje na skutočnosť, že spoločný podnik bol zriadený vo februári 2007;

         Neskorá úhrada členských príspevkov

                  7.

                  vyjadruje poľutovanie nad tým, že konečný termín na zaplatenie peňažných príspevkov členov spoločného podniku nebol dodržaný; berie na vedomie, že na konci augusta 2011 zostávalo 17 nevyriešených príkazov na vymáhanie v celkovej výške 3 700 000 EUR a že jeden člen do konca roka 2011 vôbec neuhradil svoj ročný príspevok; berie na vedomie odpoveď spoločného podniku, že oneskorený príspevok, ktorý na konci uvedeného roka ešte nebol uhradený, bol zaplatený vo februári 2012; naliehavo však vyzýva spoločný podnik, aby zabezpečil dodržiavanie zmluvných termínov na zaplatenie peňažných príspevkov jeho členov, ktoré predstavujú 10 % celkových príspevkov na projekt;

         Ciele programu SESAR

                  8.

                  berie na vedomie, že spoločný podnik bol na konci roka 2011 zodpovedný celkovo za 310 projektov v oblasti výskumu, vývoja a riadenia, z ktorých 282 je vo fáze realizácie; podčiarkuje, že „fáza vývoja“, ktorú riadi spoločný podnik, by sa mala skončiť v roku 2016; vyzýva spoločný podnik, aby využil všetky finančné prostriedky, ktoré mu boli poskytnuté, s cieľom včas dokončiť vývoj technológií potrebných na zavedenie programu SESAR;

                  9.

                  uznáva kľúčový prínos spoločného podniku, pokiaľ ide o rozvoj modernizovaného systému riadenia letovej prevádzky pre Európu; vyzýva členské štáty, aby dodržiavali svoje záväzky týkajúce sa plnenia cieľa Jednotné európske nebo, ktorého dosiahnutie je neoddeliteľne spojené s cieľom programu SESAR;

                  10.

                  vyzýva spoločný podnik, aby naďalej informoval orgán udeľujúci absolutórium o aktuálnej fáze vykonávania projektov v rámci programu SESAR a aby prezentoval dosiahnuté výsledky;

                  11.

                  poznamenáva, že spoločný podnik má formu verejno-súkromného partnerstva a že verejné a súkromné záujmy sú navzájom prepojené; pripomína, že zakladajúcimi členmi sú: Únia zastúpená Komisiou a organizácia Eurocontrol zastúpená svojou agentúrou spolu s 15 verejnými a súkromnými podnikmi z odvetvia letových navigačných služieb; preto odporúča, že za týchto okolností je absolútne nevyhnutné zabezpečiť, aby sa prípadné konflikty záujmov neignorovali, ale riadne riešili;

         Ďalšie otázky

                  12.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 46.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 64, 2.3.2007, s. 1.

         (5)  Ú. v. ES L 357, 31.12.2002, s. 72.


title: Rozhodnutie Rady z 22. januára 1996 o uzatvorení dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii

text:
308                  SK                              Úradný vestník Európskej únie                                         11/zv. 23

31996D0147

13.2.1996                                 ÚRADNÝ VESTNÍK EURÓPSKYCH SPOLOČENSTIEV                                            L 34/33

                                                 ROZHODNUTIE RADY
                                                     z 22. januára 1996
             o uzatvorení dodatkového protokolu k Dohode medzi Európskym hospodárskym spoločenstvom
             a Islandskou republikou v dôsledku pristúpenia Rakúskej republiky, Fínskej republiky a Švédskeho
                                                kráľovstva k Európskej únii

                                                              (96/147/ES)

RADA EURÓPSKEJ ÚNIE                                                   a Islandskou republikou v dôsledku pristúpenia Rakúskej
so zreteľom na Zmluvu o založení Európskeho spoločenstva,             republiky, Fínskej republiky a Švédskeho kráľovstva k Európskej
a najmä na jej článok 113 v spojení s jej článkom 228 ods. 2 prvá     únii.
veta,                                                                 Text tohto dodatkového protokolu je pripojený k tomuto
so zreteľom na návrh Komisie,                                         rozhodnutiu.
keďže Komisia rokovala v mene spoločenstva o dodatkovom pro-
tokole k Dohode medzi Európskym hospodárskym spoločen-                                             Článok 2
stvom a Islandskou republikou (1), podpísanej v Bruseli
22. júla 1972, s cieľom zohľadniť pristúpenie Rakúskej republiky,     Predseda Rady sa týmto oprávňuje určiť osobu splnomocnenú
Fínskej republiky a Švédskeho kráľovstva k Európskej únii;            na podpísanie dodatkového protokolu tak, aby zaväzoval
                                                                      spoločenstvo.
keďže tento dodatkový protokol by sa mal schváliť,

ROZHODLA TAKTO:                                                       V Bruseli 22. januára 1996

                                                                                Za Radu
                               Článok 1
                                                                                predseda
Týmto sa v mene spoločenstva schvaľuje dodatkový protokol
k Dohode medzi Európskym hospodárskym spoločenstvom                                                           L. DINI

(1) Ú. v. L 301, 31.12.1972, s. 3.